ตอเช ปรอเอสกี อารีนา

ตอเช ปรอเอสกี เนชันนัลอารีนา (มาซิโดเนีย: Национална арена „Тоше Проески“) เป็นสนามกีฬาที่ตั้งอยู่ในกรุงสกอเปีย ประเทศมาซิโดเนียเหนือ มักใช้จัดการแข่งขันฟุตบอล กรีฑา และการแสดงดนตรีสด สนามแห่งนี้เป็นสนามเหย้าของสองสโมสรจากสกอเปียที่ลงเล่นในลีกสูงสุดได้แก่สโมสรฟุตบอลวาร์ดาร์และสโมสรฟุตบอลราบอตนิชกี นอกจากนี้ ยังเป็นสนามเหย้าหลักของฟุตบอลทีมชาติมาซิโดเนียเหนือ ในวันที่ 30 มิถุนายน ค.ศ. 2015 ยูฟ่าประกาศว่า เนชันนัลอารีนา จะใช้จัดการแข่งขันนัดชิงชนะเลิศยูฟ่าซูเปอร์คัพ 2017 เดิมสนามแห่งนี้รู้จักกันในชื่อ สนามกีฬานครสกอเปีย (มาซิโดเนีย: Градски стадион Скопје; Gradski Stadium Skopje) และ ฟิลิปทูเนชันนัลอารีนา (มาซิโดเนีย: Национална арена "Филип Втори") ก่อนที่จะเปลี่ยนมาใช้ชื่อปัจจุบันเพื่อเป็นเกียรติแก่ตอเช ปรอเอสกี นักร้องเพลงป็อปที่มีชื่อเสียงของประเทศ อ้างอิง แหล่งข้อมูลอื่น Nacionalna Arena "Filip II Makedonski" - Skopje Национална арена „Филип II Македонски" Philip II Arena เก็บถาวร 2021-05-16 ที่ เวย์แบ็กแมชชีน at WorldStadiums.com Arena Philip II of Macedon at MacedonianFootball.com Новиот градски стадион (photo gallery)